Elephant Walk Guesthouse and Backpackers | LekkeSlaap
Elephant Walk Guesthouse and Backpackers is 'n gewilde B&B en rugsakreisigers net 2 minute van die Krugerwildtuin se Phalaborwa-hek af. Dis 'n stil oornagplek voor gaste die park binnegaan.
Daar is en suite-kamers met wit linne, lugversorging, yskassies, mikrogolwe, koffie- en teemaakgeriewe en TV's met plaaslike kanale. Die kamers word daagliks skoongemaak. Daar is ook sakpas-rugsakreisigerkamers met 2 enkelbeddens, 'n slaapsaal met 10 beddens vir studente of groepe, kampplekke vir gaste met klein tente en gemeenskaplike badkamers. Daar is warm storte, 'n gemeenskaplike kombuis wat ten volle toegerus is, braaigeriewe en 'n swembad. Daar is privaat ingange en veilige parkeerplek.
Ontbyt en ontbytpakkies kan op versoek teen 'n ekstra koste voorsien word. Daar is 'n restaurant net 2 minute se stap van die verblyf af.
Gaste kan 'n kortpad na Mosambiek neem via die Giriyondi-grenspos naby die Letaba-kamp. Daar is verskeie restaurante, banke, winkels en 'n inligtingsentrum naby. Gaste kan die Moholoholo Rehabilitasiesentrum en die Cheetah and Wild Dog Project by Kapama sowat 100 km weg besoek.